En 60 år gammel mann fra Nordmøre omkom i en fallulykke ved Trollveggen i Romsdalen fredag ettermiddag.

Det opplyser politiet i Møre og Romsdal. Pårørende er varslet.

Tidligere denne uka ble en person skadet og fraktet til St. Olavs hospital i Trondheim etter en ulykke i samme området.

Bratt terreng

Det var i 16.30-tiden fredag at politiet meldte om ulykken i Bruraskaret ved Trollveggen. Mannen skal da ha falt 100 meter.

Rundt klokken 17.30 fredag startet redningsmannskapene forsøket på å hente ut mannen ved hjelp av helikopter. Bratt terreng skapte utfordringer for redningsmannskapene.

Operasjonsleder i Møre og Romsdal politidistrikt, John Bratland opplyste til NRK at luftambulansen lokaliserte mannen kort tid etter meldingen om ulykken, men terrenget gjorde det utfordrende å hente ut mannen.

Mannen var en del av et turfølge da ulykka skjedde.

Det er andre gang denne uka at redningsmannskaper må rykke ut etter en ulykke i Bruraskaret ved Trollveggen i Romsdalen. Foto: Olav Muldbakken

Laster Twitter-innhold Kunne ikke laste innhold, men du kan gå til twittermeldingen.